Primitivno pravo
<s></s>

<s>Првобитна заједница или племенска друштва?</s>

<s>Током читаве историје, како истиче Глукман (Gluckman), постојале су људске заједнице које нису биле обухваћене државном организацијом.</s><s>Првобитна заједница, овај термин означавао би прву и најдужу етапу у развоју човечанства.</s><s>Обухватала би онај период људске историје који траје од појаве човека до настанка првих држава.</s><s>То је време сазревања човека и стварања првих облика друштвене организације.</s><s>Стари век, обележиће народи без државне организације, попут Феничана или Келта.</s><s>У средњи век, без своје државе ушли су Германи и Словени који ће тек на згаришту Западног римског царства створити своје прве државе.</s>

<s>Дисциплине које изучавају племенска друштва</s>

<s>Први антрополози, попут Тејлора и Фрејзера, настојали су да објасне збивања у појединим друштвима помоћу одгонетања начина размишљања појединаца.</s><s>Археологија се бави проналажењем материјалних остатака прошлости на основу којих долази до сазнања о друштвеној организацији и култури древних друштава.</s><s>Истраживањем везе између језика одређеног друштва и друштвене политичке организације бави се антрополошка лингвистика.</s><s>Упоредним проучавањем култура бави се етнологија.</s><s>Могу се анализирати обрасци културе у одређеном друштву, и може се указивати на сличности и разлике у односу на друга друштва, то је задатак културне антропологије.</s><s>Друштвену организацију и друштвене односе у једном друштву проучава социјална антропологија.</s>

<s>Развој брака и породице у племенским друштвима</s>

<s>На нижем ступњу дивљаштва нема никаквог облика породице и брака.</s>

<s>У средњем ступњу дивљаштва јавља се прва породица, крвносродничка коју прати полигамни ендогамни брак.</s><s>Издвајају се три старосне групе унутар породице: деца, одрасли који су способни за рад и прокреацију, и стари, неспособни за рад.</s>

<s>Виши ступањ дивљаштва карактерише породица "пуналуа".</s><s>Група браће из једне породице жени се групом сестара из друге породице.</s><s>Дакле, брак је и даље полигамни.</s><s>Сродство се рачуна по мајчинској линији.</s>

<s>На нижем ступњу варварства видљив је заокрет ка моногамији, која није ипак доследно спроведена.</s>

<s>Средњи ступањ варварства донео је највеће промене унутар породице.</s><s>Увођењем патријархалне породице јаз између полова је продубљен.</s><s>Положај жене у породици је погоршан.</s><s>Сродство се рачуна по мушкој линији уз напомену да се сродницима сматрају само они који живе под истим кровом.</s><s>Брак је моногаман, мада су мушкарци, а посебно старешина породице, у многим друштвима, могли да имају и више жена до којих су долазили отмицом или куповином.</s>

<s>На вишем ступњу варварства јавља се инокосна или нуклеарна породица коју чине родитељи и деца.</s><s>Брак је моногаман.</s>

<s>Према броју брачних партнера, на пример, брак може бити полигамни и моногамни.</s><s>Полигамни брак се даље дели на три подврсте: полигамни брак у ужем смислу ретко заступљен брак код ког више мужева истовремено узима више супруга; полигинијски брак који мушкарцу допуста да може да има више супруга; полиандријски брак код ког једна жена може имати више супруга.</s>

<s>Литература</s>

<s>"Упоредна правна традиција" Сима Аврамовић; Војислав Станимировић</s>

<s>Porodica
Brak</s>

